# Anchorage, Alaska

| Anchorage
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  SAD
 |
| **Savezna država** |  Aljaska
 |
| **Okrug** | Anchorage
 |
| **naseljen** | 1914.
 |
| **status grada** | 1920.
 |
|  |
| **Vlast**  |
|  - **Gradonačelnik** | Dan Sullivan
 |
|  |
| **Površina**  |
|  - **Ukupna** | 5 099 km²
 |
|  - **Urbano područje** | 204 km²
 |
| **Visina** | 31
 |
|  |
| **Stanovništvo** (2010.)
 |
|  - **Urbano područje** | 291 826
 |
|  - **Područje utjecaja** | 380 821
 |
|  |
| **Vremenska zona** | UTC-9 (UTC-8)
 |
| **Poštanski broj** | 99501–99524, 99529-99530, 99599
 |
| **Pozivni broj** | 907
 |
| **Službena stranica** www.anchorage
 |
| Karta
 |
| Anchorageclass=notpageimage| Anchorage na karti Aljaske
 |

**Anchorage** čita se **Enkoridž** (što znači Sidrište) je najveći grad i velika luka američke savezne države Aljaska od 291 826 stanovnika, dok metropolitanski Anchorage ima 380 821 stanovnika.

Grad je i administrativni centar istoimenog *Okruga (Borough) Anchorage*.

## Geografija

*Anchorage* leži na jugu Aljaske u dnu zaljeva Cook (dio Pacifika) duž padina Chugach.

## Historija

Prvo naselje na terenu grada izgradili su 1835. Rusi kao misiju. Nakon što je otkriveno zlato u drugoj polovici 19. vijeka, kraj se počeo intenzivnije naseljavati, ali je grad službeno osnovan tek 1914. kao sjedište Željeznica Aljaske koje su trebale ići na sjever do Fairbanksa. Željeznička pruga do Sewarda je dovršena - 1918., a pet godina kasnije je dovršena cijela željeznička mreža. Kad je 1930-ih velika suša - Dust Bowl pogodila američki srednji zapad - federalna vlada ponudila je farmerima pomoć za preseljenje u Anchorage, gdje su trebali pomoći u unapređenju poljoprivrede, oni su to i uspjeli ali je već koncem 20. vijeka , taj sektor bio u opadanju. Luka je vremenom postala redovna međustanica za brodove na plovidbi prema Aziji i Evropi.

*Anchoragu* je u razvoju puno pomogao Drugi svjetski rat jer je tad postao strateški centar za obranu sjevernoameričkog kontinenta. Tad su izgrađene dvije velike baze Fort Richardson i Elmendorf Air Force (avio baza), a tad je i dovršena cestovna magistrala Aljaska, kojom je Anchorage povezan s ostatkom kontinentalnim Sjedinjenih Američkih Država.

Snažan potres pogodio je grad - 27. marta 1964. i pobio dosta stanovika, uz velika oštećenja na građevinama.

## Znamenitosti, kultura, obrazovanje i sport

Najveća atrakcija grada su veliki zoološki vrt osnovan 1968., Muzej historije umjetnosti (1968.) i Muzej baštine, sa bibliotekom posvećen kulturi lokalnog domorodačkog stanovništva.
Oko grada nalaze se brojni parkovi prirode, od kojih su najveći Far North Bicentennial Park, sa skijalištima, biciklističkim stazama, ali i nepatvorenom divljinom sa sobovima i medvjedima uz Park Chugach i Park i rezervat obalne faune.

Velika turistička atrakcija je utrka psećih saonica (Iditarod Trail Sled Dog Race) koja se održava od 1967. sa startom u *Anchoragu* i ciljem u Nomeu. Oko 70 km južno od grada nalazi se glečer - Portage.

*Anchorage* je i važan obrazovni centar, sjedište je Univerziteta Alaska koji je osnovan 1954. i Pacifičkog univerziteta Aljaska, koji je osnovan 1957. kao metodistički univerzitet.

## Privreda i transport

*Anchorage* je najveći privredni centar Aljaske, čija se ekonomija uglavnom bazira na vojsci i obrani. Pored toga važno je i rudarstvo, naročito nafta, ali i turizam.

*Anchorage* je povezan željeznicom i autoputevima sa Sewardom i Soldotnom na jugu, i Fairbanksom na sjeveru, tamo se nalazi i planina McKinley (Nacionalni park Denali).

Grad ima i veliki međunarodni aerodrom Ted Stevens Anchorage International Airport (IATA: **ANC**, ICAO: **PANC**) koji je najveći na Aljasci.

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze

* Službene stranice grada (`en`)
* *Anchorage* na portalu Encyclopædia Britannica (`en`)